Ha основу члана 40. став 1. тачка 6. Статута оптине Апатин („Службени лист општине Апатин „, бр. 27/19-пречишћени текст), члана 2. Закона о комуналној милицији ( „ Службени гласник РС“ број 49/2019), Скупштина општине Апатин на ------------ седници одржаној дана -------------- 2022. године доноси

 **О Д Л У К У О К О М У Н А Л Н О Ј М И Л И Ц И Ј И**

**I ОСНОВНЕ I ОДРЕДБЕ**

Члан 1.

Овом одлуком ближе се одређују послови и овлашћења комуналне милиције утврђени законом чијим обављањем се обезбеђује извршавање послова из надлежности општине Апатин у областима комуналне делатности , заштите животне средине, људи и добара и обезбеђује заштита и одржава ред у коришћењу земљишта, простора , локалних путева, улица и других јавних објеката као и облици и начин остваривања сарадње комуналне милиције са овлашћеним организацијама, вршиоцима комуналне делатности и инспекцијским службама.

Члан 2.

Припадници Комуналне милиције стручно се оспособљавају и усавршавају и складу са одредбама Закона о комуналној милицији.

Послове Комуналне милиције обављају униформисани комунални милиционари у  унутрашњој организационој јединици у саставу – Одељења за инспекцијске послове Општинске управе Апатин.

Изузетно од става 1. овог члана, послове комуналне милиције могу обављати и комунални милиционари без службене униформе са ознакама, no писаном налогу Руководица комуналне милиције.

Налог руководиоца комуналне милиције за обављање послова комуналне милиције без службене униформе са ознакама обавезно садржи:

1. податке о патроли/комуналним милиционарима који поступају;
2. област контроле;
3. тачну локацију на којој се врши контрола и
4. време контроле (почетак-крај).

Комунални милиционар у извршавању налога из става 3. овог члана сачињава извештај о затеченом стању и предузетим мерама у ком уписује и да ли je контролисано лице захтевало захтевало на увид налог.

Када контролисано лице захтева на увид налог, комунални милиционар контролисаном лицу даје да у извештају о затеченом стању потпише да je извршило увид у налог из става 3. овог члана, односно уноси констатацију да je лице одбило да потпише да je извршило увид у налог.

**II ПОСЛОВИ КОМУНАЛНЕ МИЛИЦИЈЕ**

Члан 3.

Послови комуналне милиције су:

1. Одржавање комуналног реда
* спречавање радњи којима се нарушава општа уређеност насеља (прљање и оштећивање фасада и других спољних делова зграда и других објеката, исписивање графита; лепљење плаката, као и контрола уклањања снега и леда са површина јавне намене, површина у јавном коришћењу и осталих површина, изливање отпадних вода и садржаја септичких јама, паљење ватре на јавној површини, контрола постављања клима уређаја на спољним деловима зграде);
* заштита површина јавне намене од бесправног заузећа и оштећења ( остављање возила, ствари, постављање привремених монтажних објеката и сл)
* спречавање радњи којима се нарушава уређеност постављања објеката и уређаја на површинама јавне намене и површинама у јавном коришћењу, извођење културног и артистичког програма на тим површинама (постављање, прљање и оштећивање урбане опреме и урбаног мобилијара, као што су наменски монтажни објекти, опрема за игру и рекреацију, јавне чесме и фонтане, клупе, жардињере и друго, извођења културног и артистичког програма без одобрења), као и контрола извршавања прописаних обавеза у погледу постављања објеката и уређаја и одобрења за извођење културног и артистичког програма;
* контрола радног времена угоститељских и других објеката чијим се радом може угрозити мир и спокојство грађана
* одржавање и заштита чистоће на јавним површинама (остављање грађевинског шута и другог отпада на површинама јавне намене; изливање отпадних вода и друге нечистоће на површине јавне намене, као и вршење других радњи којима се нарушава уредност и чистоћа, прање путничких, теретних и других моторних возила на улицама и другим јавним површинама, чишћење јавне површине испред и око градилишта, обезбеђивање грађевинског материјала и земље од разношења на јавне површине постављањем грађевинске ограде према улици и сл.)
* контрола одржавања комуналне зоохигијене и начина држања и извођења кућних љубимаца;
* обезбеђивање поштовања кућног реда у стамбеним зградама;
* паркирање (спречавање паркирања на местима на којима се омета коришћење пута и одвијање саобраћаја, приступ објекту, противпожарном путу и степеницама, контрола коришћења паркиралишта у складу са прописом и сигнализацијом, паркирања на резервисаним паркинг местима и сл.);

2) вршење контроле над применом закона и других прописа и општих аката из области комуналне и других делатности из надлежности општине:

* контрола употребе симбола и имена општине;
* спречавање радњи којима се нарушава прљање и оштећивање споменика, спомен-плоча и скулптуралних дела;
* контрола постављања привремених објеката, тезги, башти угоститељских објеката и других покретних објеката на јавним површинама;
* сузбијање недозвољеног обављања делатности на површинама јавне намене и другим јавним местима ( контрола забране продаје робе и вршења друге делатности изван продајног објекта, одржавање неизграђеног грађевинског земљишта намењеног за уређење или изградњу , паркова, пијаца, гробаља

3) остваривање надзора у јавном градском, приградском и другом локалном саобраћају,у складу са законом и прописима града, који се односи нарочито на:

- јавни линијски и ванлинијски превоз путника

- такси превоз

4) заштита општинских путева , улица и некатегорисаних путева

5) заштита животне средине

- у области заштите од буке

- у области загађења животне средине које настаје приликом транспорта, третмана и одлагања комуналног и другог инертног отпада

- контрола постављања средстава за оглашавање на јавним и другим површинама( постављање средстава за оглашавање на објектима, објектима саобраћајне сигнализације , вршење звучног оглашавања на отвореном простору, лепљење или причвршћавање огласне поруке на спољашњим површинама фасада, излога, ограде и слично )

6)одржавање реда на воденом простору ( заштита вода, коришћење места за постављање пловних објеката) и обалама река ( контрола постављања објеката за депоновање и сепарацију речног агрегата , постављање плутајућих објеката без одобрења надлежног органа

7 ) други послови у складу са законом

Члан 4.

Поред послова из члана 3. ове одлуке Комунална милиција пружа помоћ надлежним инспекцијским службама када постоји претпоставка да спровођење њихове извршне одлуке неће бити могуће без присуства комуналних милиционара

Комунална милиција пружа помоћ и предузећима , организацијама и установама које на основу закона, односно општег акта општине одлучују о правима и обавезама грађана, као и вршиоцу комуналне делатности, када по оцени овлашћене организације или вршиоца комуналне делатности постоје претпоставке да спровођење њихове извршне одлуке неће бити могуће без присуства комуналних милиционара.

О ангажовању Комуналне милиције и обиму и начину пружања помоћи одлучује Руководилац Комуналне милиције у року од 48 сати од подношења писаног захтева

Члан 5.

При обављању службених послова комунални милиционар носи службену униформу са ознакама, осим у случају предвиђеном у члану 2. став 3. ове одлуке ( рад у цивилној одећи)

Комунални милиционар има службену легитимацију којом се представља, показујући је пре примене овлашћења на захтев лица према коме овлашћење предузима, осим у случају рада у цивилној одећи када службену легитимацију показује лицу према коме примењује овлашћење и без његовог изричитог тражења.

 У свом раду комунални милиционари руководе се принципом рада са најмање штетним последицама, а средства принуде примењују само када је то апсолутно нужно и у мери која је неопходна за извршавање задатака у складу са законом.

Члан 6.

Руководилац комуналне милиције даје обавезна упутства комуналним милиционарима за обављање послова комуналне милиције, у складу са законом којим се уређује комунална милиција и другим прописима.

Обавезна упутства дају се писаним путем и саопштавају комуналним милиционарима усмено од стране дежурног руководиоца **tokom** испраћаја смене и истицањем на огласну таблу.

Комунални милиционар у дневни налог о реализацији службеног задатка уписује да je упознат са датим обавезним упутством, a дежурни руководилац сачињава записник о саопштавању обавезног упутства у коме констатује дан, време, име и презиме комуналних милиционара којима je саопштено обавезно упутство, као и дан истицања обавезног упутства на огласну таблу.

Обавезна упутства примењују се даном саопштавања комуналним милиционарима и важе до опозива.

О датим обавезним упутствима води се евиденција. Евиденција обавезно садржи назив, број и датум, дан саопштавања и истицања на огласну таблу обавезног упутства, a може садржати и друге податке.

**III ОВЛАШЋЕЊА КОМУНАЛНЕ МИЛИЦИЈЕ**

Члан 7.

У обављању послова комуналне милиције, комунални милиционар има следећа овлашћења:

1. упозорење;
2. усмено наређење;
3. провера идентитета;
4. довођење;
5. заустављање и преглед лица, предмета и возила;
6. привремено одузимање предмета;
7. аудио и видео снимање;
8. употреба средстава принуде, и то: физичке снаге, средстава за везивање, распршивача са надражујућим дејством и службене палице;
9. прикупљање обавештења
10. друга обавештења у складу са законом

**IV САРАДЊА КОМУНАЛНЕ МИЛИЦИЈЕ СА ДРУГИМ ИНСТИТУЦИЈАМА И ГРАЂАНИМА**

Члан 8.

Комунална милиција сарађује са министарством надлежним за унутрашње послове (у даљем тексту: МУП), у размени информација и података из службених евиденција и о евентуалном неопходном садејству (организовањем заједничких акција на терену) и планирању заједничких активности.

Ради развијања међусобне сарадње Комуналне милиције и МУП-а, Председник општине Апатин може споразумно са министром надлежним за унутрашње послове да доноси одговарајуће акте о сарадњи и оснивати координациона тела од значаја за остваривање заједничких циљева.

Члан 9.

У обављању својих послова комунална милиција сарађује са инспекцијским службама, у складу са законом, овом одлуком и другим прописима којима се уређује обављање инспекцијских послова.

Сарадња из става 1. овог члана остварује се међусобним обавештавањем, разменом информација, пружањем непосредне физичке, стручне, техничке и друге међусобне помоћи, у складу са законом утврђеним делокругом; предузимањем заједничких мера и активности од значаја за обављање послова комуналне милиције и инспекцијских служби; стручним консултацијама и на други погодан начин.

О остваривању међусобне сарадње комуналне милиције и инспекцијских служби старају се руководилац комуналне милиције и лица која руководе инспекцијским службама

Члан 10.

Комунална милиција и надлежна инспекцијска служба спроводе заједничке мере и активности од значаја за обављање послова комуналне милиције и инспекцијских служби.

Место, начин и време спровођења мера и активности из става 1. овог члана планирају се унапред.

Приликом предузимања заједничких мера и активности комунални милиционар може на усмени захтев службеног лица инспекцијске службе и под условима утврђеним законом проверити идентитет лица, зауставити и прегледати лице, предмете и возила, привремено одузети предмете и применити друге врсте овлашћења у складу са чланом 7. ове одлуке

Члан 11.

Грађани могу Комуналној милицији подносити пријаве, петиције и предлоге у вези са комуналним редом писаним путем, а у хитним случајевима телефоном, електронским путем и непосредним усменим обраћањем, о чему Комунална милиција сачињава службену забелешку.

Комунална милиција дужна је да грађане на њихов захтев обавести о исходу поступања.

Комуналној милицији свако може поднети притужбу ако сматра да су му незаконитом или неправилном применом овлашћења комуналног милиционара из члана 7. ове одлуке повређена права и то у року од 30 дана од дана када је до повреде дошло.

Руководилац комуналне милиције и лице које руководи инспекцијском службом no потреби организују стручне консултације и заједничке састанке о питањима која су од значаја за обављање њихових послова, a обавезно ако су питања од значаја за разграничење надлежности

Члан 12.

Комунална милиција предузима хитне мере заштите животне средине, заштите људи и имовине од елементарних и другах непогода, заштите од пожара и друге заштите из надлежности града, кад те мере не могу правовремено да предузму други надлежни органи града и овлашћене организације, о чему одмах обавештава те органе, односно организације.

Комунална милиција учествује у вршењу спасилачке функције и пружа помоћ другим органима, правним и физичким лицима на отклањању последица елементарних и других непогода и другим облицима угрожавања из става 1. овог члана.

 Члан 13.

Средства за рад и опрему , као и финансирање рада Комуналне милиције обезбеђују се у буџету општине Апатин

**V ПРЕЛАЗНЕ И ЗАВРШНЕ ОДРЕДБЕ**

Члан14

Предлог акта о организацији и систематизацији радних места Општинске управе Апатин, који се односи на Комуналну милицију донеће Начелник Општинске управе у року од 60 дана од дана ступања на снагу ове одлуке .

Начелник Општинске управе у року од 15 дана од дана ступања на снагу обједињеног правилника о организацији и систематизацији радних места у општинској управи извршиће распоређивање запослених на послове Комуналне милиције.

 Члан 15.

Изглед униформе и ознака на униформи Комуналних милиционера као и начин ношења униформе уређује се са одлуком Скупштине општине у складу са Законом.

 Члан 16.

Ова одлука ступа на снагу осмог дана од дана објављивања у "Службеном листу општине Апатин".

 **ОБРАЗЛОЖЕЊЕ**

**Правни основ:** Члан 40. став 1. тачка 6.Статута општине Апатин („Службени лист општине Апатин", бр. 27/19-пречишћен текст) којим je предвиђена надлежност Скупштине општине за доношење прописа и других општих аката

Члан 2. Закона о комуналној милицији ( „ Службени гласник РС“ број 49/2019) у складу са којим јединица локалне самоуправе образује комуналну милицију као унутрашњу организациону јединицу у саставу општинске управе .Ако се општинска управа образује за поједине области -за послове , односно област комуналне милиције може се образовати посебна управа.Унутрашња организациона јединица комуналне милиције не може имати мање од три комунална милиционара.

**Разлози за доношење:** По ступању на снагу Закона о комуналној милицији потребно je једним општим актом на нивоу општине Апатин дефинисати послове и овлашћења комуналне милиције, начине поступања, као и друга питања од значаја за рад комуналне милиције.

**Средства:** За спровођење ове одлуке обезбеђена финасијска средства у Буџету општине.

 **ПРЕДЛАГАЧ**

 Одељење за инспекцијск епослове